РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на Комисия ”Професионална квалификация и 
информационни технологии”,
проведено на 16.06.2022 г.

Днес, 16.06.2022 г. /четвъртък/ се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1.	 Писмо от председателя на Административен съд – Русе относно направено предложение от Окръжна прокуратура - Русе за създаване на потребителски профил в Единния портал за електронно правосъдие /ЕПЕП/.

Комисия „Професионална квалификация и
информационни технологии”
Р Е Ш И :

1.1.	Не позволява създаване на профил на окръжния прокурор с администраторски права в ЕПЕП.
1.2.	Да се уведоми административния ръководител на Окръжна прокуратура – Русе, че се изпълнява договор за оптимизиране на Единния портал за електронно правосъдие, в рамките на който е предвидено да се реализира функционалност за достъп до съдебни дела от прокурори.
1.3.	Изпраща решението по т.1 на председателя на Административен съд – Русе, за сведение.

2.	 Искане от административния ръководител на Окръжен съд – Кюстендил за отпускане на бюджетни средства за закупуване на 1 бр. климатик за сървърно помещение.

Комисия „Професионална квалификация и
информационни технологии”
Р Е Ш И :

2.1. Искането от административния ръководител - председател на Окръжен съд – Кюстендил за осигуряване на средства за закупуване на 1 бр. климатик за сървърно помещение с включен монтаж на обща стойност 3 150 лв. с ДДС е целесъобразно и неотложно. 
2.2. Изпраща решението по т. 2.1 ведно с мотивиран доклад на Комисия „Бюджет и финанси" към Пленума на ВСС, по компетентност.

3.	Протокол от проведена среща с „Абати“ АД относно Централния уеб базиран интерфейс за публикуване на съдебните актове (ЦУБИПСА) във връзка със ЗИД на ЗСВ, обнародван в държавен вестник на 26.04.2022 г.

Комисия „Професионална квалификация и
информационни технологии”
Р Е Ш И :

3.1. Приема за сведение протокол от проведена среща с „Абати“ АД относно Централния уеб базиран интерфейс за публикуване на съдебните актове (ЦУБИПСА) във връзка със ЗИД на ЗСВ, обнародван в държавен вестник на 26.04.2022 г.

4.	Детайлна функционална спецификация по Договор № ВСС-5932/05.04.2022 г. с предмет: Оптимизиране на Единния портал за електронно правосъдие за създаване на условия за повишаване достъпа на граждани и юридически лица до е-правосъдие.
По т. 4 г-жа Мутафова гласува „против“.
Комисия „Професионална квалификация и
информационни технологии”
Р Е Ш И :

4.1.	Приема детайлна функционална спецификация по Договор № ВСС-5932/05.04.2022 г. с предмет: Оптимизиране на Единния портал за електронно правосъдие за създаване на условия за повишаване достъпа на граждани и юридически лица до е-правосъдие ведно с направените забележки по отношение на достъпа до дела от прокурори и инспектори от ИВСС и отговор по тях.
4.2.	Изпраща решението по т.4.1 на „Информационно обслужване“ АД, за отразяване на направените забележки в детайлната функционална спецификация.

5.	Писмо от Борислав Ганчев – заместник-министър на правосъдието относно изпълнение на проект „Реализиране на Централизирана автоматизирана информационна система „Съдебен статус““ по Оперативна програма „Добро управление“.

Комисия „Професионална квалификация и
информационни технологии”
Р Е Ш И :

5.1. Изпраща писмото от Министерство на правосъдието до административните ръководители на районните съдилища с цел предприемане на действия по издаване на квалифицирани електронни подписи, съдържащи ЕГН за всички служители, които се предвижда да работят с ЦАИС „Съдебен статус“.
5.2. Изпраща решението на Министерство на правосъдието, за сведение. 

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
				БОЯН НОВАНСКИ: /п/

ГЕРГАНА МУТАФОВА: /п/
 
ДАНИЕЛА МАРЧЕВА: /п/

				СВЕТЛАНА БОШНАКОВА: /п/

				СЕВДАЛИН МАВРОВ: /п/